Shalom ja tere õhtust!
Eetris on TV7 Iisraeli Uudised Jeruusalemmast.
Tänased põhiteemad:
USA ja Iisraeli riiklikud julgeolekunõunikud
pidasid kõnelusi alternatiivplaanis, kui Iraan peaks loobuma
diplomaatilistest kõnelustest ennistada 2015. a tuumalepet.
Iraan teatas, et tunneb sügavat muret Iisraeli kohalolu üle Lähis-Idas.
Venemaa välisminister võõrustas Moskvas Egiptuse välisministrit,
et arutada nende riikide vahelist koostööd ja ühiseid pingutusi,
et lahendada regionaalseid julgeolekuprobleeme.
Iisrael positsioon rahvusvahelisel maastikul tugevneb.
Kõnes Iisraeli parlamendi täiskogu 24. Knesseti teisel avasessioonil
tõi Iisraeli peaminister välja positiivse seisu juudiriigi
üldistes suhetes pärast aastaid kestnud "tarbetut riknemist".
Tugevdame Iisraeli positsiooni maailmas
Washingtonist läbi Berliini Kairosse ja Marokosse.
Suhted Ameerika Ühendriikide, Valge Maja ja Kongressiga
on head ja sõbralikud, hoolimata neist, kes püüavad seda kahjustada.
Me suhe vendadega diasporaas,
eeskätt ameerika juutidega, tugevneb kõigis selle külgedes.
Suhted Egiptuse ja Jordaaniaga, me naabritega soojenevad samuti
pärast tarbetut riknemist, mistõttu kaotasime ka osa Iisraeli maadest.
Parandame kõike, mis vajalik, kuid samas hoiame seda, mis hea,
sh Aabrahami lepe, mida muudame sügavamaks ja ulatuslikumaks.
Välisminister ja alternatiivpeaminister Lapid naasis just Bahreinist,
olles ennist saanud sooja vastuvõtu AÜEst ja Marokost.
Saksamaa kantsler Angela Merkel
külastab meid järgmisel nädalal olulisel hüvastijätuvisiidil.
Kuigi Iisraeli suhete arenemine maailma riikidega on lootust andev,
näib, et Iisraelil on üha enam vaenlasi ning peamiseks vaenlaseks on Iraan.
Minu suureks kurvastuseks
ei ole maailmas üksnes sõbrad vaid ka väsimatud vaenlased.
Iraan püüab jätkuvalt kahjustada Iisraeli ja selle kodanikke,
sh lähipäeval toimunud katses, mis nurjati Küproses.
Töötame ööpäevaringselt eri sektorites.
Paralleelselt tagame ka IDFi ülimuslikkuse ja valmisoleku
selle suurte väljakutsete puhul, mis ei jää üksnes lubaduseks
vaid väljendub ka suures investeeringus riigieelarvest.
IDFi tugevdatakse.
Iisraeli parlamendi täiskogus kõneles
ka Iisraeli opositsioonijuht Netanyahu, kes väljendas pahameelt
ametisoleva valitsuse tegevuses USAga 2015. a tuumaleppe osas.
Bennett ja Lapid otsustasid skandaalsel viisil mitte vastanduda
USA plaanile naasta ohtlikku tuumaleppesse.
Knesset ja Iisraeli kodanikud, kes vaatate meid,
palun, et mõistaksite, mida see tähendaks.
Selle leppega jääks Iraanil võimalus
arendada tsentrifuuge, mis võimaldaksid sel mõne aastaga
rikastada tuumarelvaks vajalikku hulga uraani
ning seda piirangute ja rahvusvaheliste sanktsioonideta.
Antud lepe annab Iraanile
rahvusvahelise legitiimsuse saada lävendriigiks,
mis suudaks luua tuumaarsenali sadade tuumapommidega,
mis suunatakse meie poole.
Netanyahu 25 min kõne keskendus ametisoleva peaministri valitsuse
kritiseerimisele selle metoodikas pea igas valdkonnas.
Iisraeli tegevusvabadusest loobumine
Iraani tuumaprogrammi vastu pahandas Iisraeli ekspeaministrit,
kes peab Iisraeli näilist koostööd USAga hullumeelseks poliitikaks.
Koostasin lugematu hulga vastumeetmeid tuumaprogrammile.
Ütlematagi on selge,
et ma ei ole ealeski nõustunud tegema koostööd USAga
kõikides nende sammudes Iraani tuumaprogrammi vastu,
kuigi USA on teinud selleks korduvalt ettepanekuid.
Meie aastaid kestnud diplomaatiliste ja operatiivsete jõupingutusteta
oleks Iraan juba kaua aega tagasi hankinud endale tuumarelva.
Siiski ei ole Bennett ja Lapid selle
õnnetu valitsuse esimesest nädalast võidelnud Iraani tuumaleppe vastu.
Isegi kaitseminister Gantz teatas,
et tuumalepe ei ole täienisti halb ja suudaksime sellega elada.
Nõustusite hoiduda
sõjalistest sammudest Iraani tuumaprogrammi vastu,
kui ole eelnevalt pidanud läbirääkimisi USAga.
Mida ütles Bennett?
Hr kõneleja, mida ütles Bennett?
Kas olete aru kaotanud?
Teateid Washingtonist:
USA riiklik julgeolekunõunik Sullivan
võõrustas täna Valges Majas Iisraeli ametivenda Hulatat.
Need kaks julgeoleku tippstrateegi pidasid koosoleku USA-Iisraeli
strateegilises nõupidamisgrupis, mis on sel aastal loodud foorum,
et vastanduda Iraani pahatahtlikule tegevusele Lähis-Idas,
sh teistele ühistele julgeolekuprobleemidele.
USA kinnitab siiani,
et USA-Iraani naasmine 2015. a tuumaleppesse on USA huviks.
Siiski keskendusid USA
ja Iisraeli riiklikud julgeolekunõunikud alternatiivplaanile,
kui ajatolla režiim peaks loobuma pikalt viibinud tuumakõnelustest Viinis,
millega muutuks 2015. a tuumalepe vananenuks.
Kõnelustega kursis olevate allikate kohaselt on peaeesmärgiks
koostada nimekiri lisanduvatest sanktsioonidest,
mis piiraksid Iraani võimekust viia täide selle pahatahtliku välispoliitika.
Oluline on välja tuua,
et USA riiklik julgeolekunõunik oli möödunud nädalal Lähis-Ida tuuril,
mil pidas põhjalikke koosolekuid nii Saudi Araabia
kui Araabia Ühendemiraatide vanemametnikega.
Teateid Iraanist:
Pärast Armeenia välisministri ja Iraani välisministri koosolekut
teatas Iraani välisminister,
et ta riik tunneb sügavat muret Iisraeli kohalolu üle Lähis-Idas,
sh juudiriigi ja Pärsia lahe Araabia monarhiate suhete tugevnemise üle
ning Iisraeli lähedaste suhete üle Aserbaidžaani, Armeenia vaenlasega.
Sionistide ja terroristide kohalolu regioonis tekitab meile tõsist muret.
Iraani välisminister toonitas, et Iraan ei lase välistel sekkujatel
mõjutada Iraani suhteid selle naabritega
ega sõeluda regioonis liiva rahvusvaheliseks legitiimsuseks,
mis näib segavat Iraani kaubandust selle naabritega.
Me ei luba teatud välistel sekkujatel mõjutada Iraani suhteid
selle naabritega nagu selle hea naabri, Armeeniaga.
Teateid Venemaalt:
Venemaa välisminister võõrustas Egiptuse välisministrit,
et arutada suletud uste taga nende riikide vahelise koostöö tugevdamist
ja viise lahendada regionaalseid julgeolekuprobleeme.
Ühisel infotunnil teatas Moskva välisminister,
et kõnelustel arutati ka ühist investeeringuplaani,
millega ehitaks Venemaa Egiptusele tuumajaama
lisaks teistele tsiviilprojektidele.
Kõnelesime olulistest ulatuslikest ühistest investeeringuplaanidest,
eeskätt El Dabaa tuumajaama ehitusest
ja Venemaa tööstustsooni rajamisest Egiptusesse.
Kaubandus-, majandus- ning teadus- ja tehnikakoostöö ühiskomisjon
omab olulist rolli me ärikoostöö edendamisel.
2021. a juunis toimunud koosolekul töötasid komisjoni kaasesimehed -
me tööstuse ja kaubanduse ministrid välja praktilisi lahendusi,
et tõhustada me suhtlust ja laiendada omavahelist kaubandust.
Küsimuste-vastuste sessioonil küsiti Lavrovilt,
kas hiljutine koosolek president Putini ja president Erdogani vahel Sotšis
tõi endaga tulemusi Süüria küsimuses, kus Idlibis on tugevad pinged.
Idlibi de-eskalatsiooni tsoonis on terrorismioht.
Teatud piirkondades kasvab see isegi suuremaks,
mille tõime ka täna välja.
Terrorirühmitused ründavad
Süüria sõjaväe positsioone Idlibi de-eskalatsiooni tsoonist väljas.
Lisaks püüavad nad vastanduda Venemaa väekoondisele.
Seetõttu rõhutab Venemaa vajadust
rakendada president Putini ja president Erdogani kokkuleppeid
terroristide eraldamiseks, eeskätt Hay'at Tahrir al-Shamis,
olenemata, millist riietust see kasutab,
kuna lõppeesmärgiks on suruda terrorirühmitused maha.
Selline on meie lähenemine.
Mida kiiremini see toimub, seda parem.
Praktiliselt rääkides nõuame nende kokkulepete täielikku kasutuselevõttu.
Küsimusele võõrvägede kohalolu kohta Süürias, sh USA ja Türgi,
teatas Venemaa välisminister, et kui Assadi režiim Süürias
ei ole kutsunud mõnda võõrriiki Süüria stabiliseerimiseks appi,
on võõrvägede tegevus illegaalne rahvusvahelise seaduse alusel.
Tänan vaatamast.
Seoses TV7 Iisraeli büroo palveplaaniga
kutsun teid üles ühinema minu ja Jeruusalemma meeskonnaga,
et palvetada Lõuna-Aafrika pääste ja rahu eest,
samuti ka tagakiusatud usukaaslaste eest üle maailma.
Palume ka Jeruusalemma rahu ja Iisraeli pääste eest.
Olen Jonathan Hessen.
Õnnistatud õhtu jätku ja kohtumiseni homme samal ajal.
Tõlge: Mailis Lepp